Eigil Berg

**Eigil Berg** (født 1949) er en norsk låtskriver, vokalist og musiker (piano og gitar).

## Karriere
Eigil Berg tok pianotimer som barn, og var medlem av kirkeguttekoret Olavsguttene i fire år, der han også var solist.

### Karrierestarten (1966–1973)
I tenårene ble han vokalist og gitarist i kjellerband som Night Riders og Buttons. Sommeren 1966 var han med på å starte Oslo-bandet Morgans. Året etter debuterte Morgans på plate og på TV med «Trouble and Tea», og bandet gjennomførte en omfattende turné med The Pussycats og Jan Rohde sommeren 1967. Morgans’ største platesuksess kom med Bergs første originalkomposisjon, «Eilas», i 1968. De ga ut en tredje singel med Berg-komposisjonen «Stantia’s Song» i 1968. I 1969 ble bandet oppløst, etter å ha spilt drøyt 200 konserter.

I 1973 skrev Berg «Nettenes prinsesse» for Undertakers Circus, der Thor Sigbjørn Greni var en av musikerne. I 1981 var denne sangen et av sporene på på Bergs soloalbum *Alhambra*, med originalteksten «Queen of the Night». På 1990-tallet begynte Øystein Greni og hans band Bigbang å fremføre Bergs melodi, og spilte også inn sangen flere ganger utover i 2000-årene, da med tittelen «Long Distance Man».

### New Jordal Swingers (1973–1981)
Tidlig på 1970-tallet ble Eigil Berg pianist i bandet New Jordal Swingers, som først var støtteband for Per «Elvis» Granberg med turnéene «Back to Rock» i 1973. Det virkelige gjennombruddet kom da New Jordal Swingers fortsatte på egen hånd med Eigil Berg som frontfigur, vokalist og pianist på de første av bandets plater i 1974, med låter som «Nut Rocker» og «Nå må’ru slutt’ opp med å se på meg sånn». New Jordal Swingers spilte på denne tiden klassisk tradisjonell rock’n’roll med rundt 200 konserter i året, men allerede i 1975 kom den første Berg-originalen også i dette bandet med «Delta Queen» på albumet *[[Let’s Boogie]]*. Berg leverte tittellåten til albumet *[[Get It On]]* som ble nominert til Spellemannpris i 1976, før han i 1977 kom opp med «Railroad Man», som ble bandets første store originalhit. I årene som fulgte fikk New Jordal Swingers flere hits med Bergs låter, deriblant «Turn on to the Music», «Free And Easy», «Helpless Girl», «Tornerose», «Før lyset brenner ned», «Sammen er vi sterke», Melodi Grand Prix-bidraget «Spillemann», «Mama’s Got the Blues» (som toppet Europatoppen i 1979) og «Rock Machine» (som 24 år etter utgivelsen, ble kåret til «Tidenes beste norsktoppmelodi» av NRKs lyttere i 2003). Eigil Berg skrev også låter for blant andre Maj Britt Andersen og Trond Granlund, og han deltok som musiker i studio for artister som Lillebjørn Nilsen og Øystein Sunde. I 1980 skrev Berg tittelmelodien til filmen *[[1958 (film)|1958]]*, som ble New Jordal Swingers’ største salgssuksess til da.

### Soloartist og låtskriver (1981–2000)
I 1981 ga Eigil Berg ut sitt første soloalbum, *[[Alhambra (album)|Alhambra]]*. Det inneholdt ti nyskrevne sanger, deriblant Melodi Grand Prix-bidraget «Lorelei». Finn Kalvik, Svein Dag Hauge, Brynjulf Blix, Sigmund Groven og Terje Venaas var blant musikerne på albumet. I 2007 ble *Alhambra* nyutgitt på CD med bonuskapittelet «Musikk og tekst: Eigil Berg gjennom fem 10-år».

I 1980- og 1990-årene fungerte Berg som kapellmester på en rekke konserter med kjente rock’n’roll-artister som Scotty Moore, James Burton, D.J. Fontana og ikke minst med Chuck Berry i 1989 og 1993. I 1990-årene ble Eigil Bergs originaler spilt inn av Trond Granlund, Dænsbændet, Bigbang og New Jordal Swingers.

I 1999 innledet Berg et samarbeid med Erik Lie og skuespiller Frøydis Armand. Samarbeidet resulterte i forestillingen *Den lille klassefesten* som ble spilt på Nationaltheatret og Josefine Visescene før ensemblet tok med seg forestillingen nord i landet på Hurtigruten.

I boka *Norske klassikere* (Spartacus, 2012) er låtskriveren Eigil Berg representert gjennom fire tiår: med debuten «Eilas» (Morgans 1968), «Nettenes prinsesse» (Undertakers Circus, 1973), «Før lyset brenner ned», (New Jordal Swingers 1985) og «Long Distance Man» (Bigbang, 1999). Og aktiviteten som låtskriver fortsatte videre.

I 2001 skrev Eigil Berg elleve nye sanger til New Jordal Swingers-albumet *[[Indigo (album)|Indigo]]*, der to av låtene, «Speilet» og «Belfast Cowboy» ble gjengangere på radio. Etter 4000 konserter kunne New Jordal Swingers nå notere seg en halv million solgte, 20 album og like mange salgstroféer.

### Teater, musikk og TV (2000–2010)
Scenesamarbeidet med Frøydis Armand og Erik Lie fortsatte videre også i 2000-årene, og i tillegg deltok Berg i en omfattende turné med A/S Dameteater & Søn (Kine Hellebust, Anne Nyutstumo og Liv Aakvik). I 2006 og 2007 tok han musikkstudier hos Einar «Pastor’n» Iversen og ga også forelesninger på NISS (Nordisk Institutt for Scene og Studio) om norsk musikkbransje. Rock’n’roll-røttene ble profilert på nytt da Eigil i 2007 dukket opp som fagdommer i NRKs *[[Kvitt eller dobbelt]]*. Samme år markerte musikkbransjen 50-årsjubileet for rockens inntog i Norge, og Eigil deltok på flere plan, både på plate og fra scenen med andre rock’n’roll-ambassadører som Stephen Ackles, Toini Knutsen, Paal Flaata, Svein Finjarn og Ingvild Hammer. I 2000-årene hadde Bigbang etter hvert presentert hele fire forskjellige utgivelser av Eigil Bergs «Queen of the Night» / «Nettenes prinsesse», nå med tittelen «Long Distance Man», og Paal Flaata var den neste som skulle profilere mer musikk signert Eigil Berg. Eigil leverte musikk og tekst til Flaata-albumene *[[Christmas Island (album)|Christmas Island]]* og *[[Old Angel Midnight]]*, og i 2008 ble samarbeidet kronet med en radiohit der Flaata var den første som sang Bergs «Laura Mills».

Det ble nye samarbeidspartnere, nå innen samtidsdans, med opptreden i Mexico i 2010, der Berg fungerte som komponist og musiker med Toyboys under Festival Internacional de Danza Contemporenea de Michoacan. Dette samarbeidet fortsatte også i Norge i 2011 med turné i regi av Riksteatret og forestillingen *The Man at the Tramstop*.

### Etter 2010
I 2011 ga Berg ut soloalbumet *[[Låtskriver (album)|Låtskriver]]*, som inneholdt 14 nye sanger – mange av dem hadde Berg skrevet i samarbeid med tekstforfatter Ingvar Hovland. Blant musikerne som medvirket på platen var Bjørn Kjellemyr, Frode Haltli, Jørun Bøgeberg, Oslo Radio-Orkester og Stein Bull Hansen. I 2012 bidro Berg med to av sangene på Trond Granlunds album *Bror min og jeg*, blant annet tittelkuttet.

I 2014 kom jubileumsutgivelsen *[[11 sanger]]* som markerte 40 år med New Jordal Swingers med elleve nye sanger, alle komponert av Eigil Berg. Samme år ble all musikken fra bandets drøyt 20 album utgitt på digitale plattformer etter at de fleste av gruppens LP-er nå var nyutgitt på CD med bonusspor. I tillegg kom egne utgivelser med konsertopptak og *Outtakes & Rariteter*. Blant de som videre tok for seg musikk av Eigil Berg både fra scenen og i innspillingsstud, var Åse Kleveland og Svein Finjarn.

Det sporadiske samarbeidet med Trond Granlund tok mere konkret form i 2016 under konsertkonseptet *De evigunge herrene*. Opptak fra disse konsertene fant også veien til plateutgivelse samme år, og Granlund og Berg fortsatte dette samarbeidet fra scenen de neste årene. I 2017 ga Trond Granlund ut albumet *Arbeidersanger*, der sangen «Hyllest» opprinnelig hadde vært et av sporene på Bergs album fra 2011. 

Eigil Bergs mest prestisjetunge og omfattende prosjekt kom i 2018 med utgivelsen av dobbeltalbumet *[[Nye spor (Eigil Berg-album)|Nye spor]]*, der han presenterte 20 nyskrevne titler fordelt på to kapitler. Det første, *Veien hjem*, var formet som et enhetlig fullverdig album med blant annet den prisbelønte teksten «Vis vaktene hjem». Agnar Mykle ble hyllet i «Lasso rundt fru Luna», og Frode Alnæs, Geir Sundstøl, Lasse Hafreager, Jørun Bøgeberg, Arne Ertnæs og Rune Arnesen er blant musikerne på albumet. Det andre kapittelet *Blåtimen (Sakte sanger)* er som tittelen antyder nære og intime stemninger, ganske så sparsomt instrumentert. Terje Gewelts kontrabass og David Wallumrøds orgel fargelegger her rundt Bergs vokal og pianospill. Albumet ble lansert på vinyl året etter, og Berg fortsatte på scenen som soloartist, men også som før med samarbeidspartnere som New Jordal Swingers, Trond Granlund og Ingvar Hovland.

Etter at koronapandemien slo ut i Norge i 2020, og det ble innført karantene for befolkningen, spilte Eigil Berg og Stephen Ackles fire felles konserter som ble direkteoverført på Internett slik at publikum kunne strømme konsertene hjemmefra. På disse fire konsertene fremførte Berg og Ackles i alt 100 forskjellige låter. Berg og Trond Granlund spilte en tilsvarende konsert sammen. I 2021 medvirket Berg i en omfattende turne med Svein Finjarn og The Beatniks. Finjarn og Beatniks hadde da gitt ut et nytt album med tittelen *Here's To You*, der tittellåten var nyskrevet av Eigil Berg.

I 2021 ble fem av New Jordal Swingers' album utgitt på CD i serien *[[Norske albumklassikere|Norske Albumklassikere]]*. 

Åse Kleveland, som hadde sunget «La faklene skinne» av Berg og Hovland under nobelprisutdelingen i 2017, innlemmet nå musikk av Berg med «La natten bare falle» på sitt nye album *På frihjul*. Fra scenen fikk forestillingen *Bokhyllest* sin premiere da Ingvar Hovland og Eigil Berg viste hvordan store forfatterne som Hemingway, Mykle og Rimbaud hadde inspirert til ny musikk og nye tekster både på Bergs siste album og i konsertsammenheng. Programmet *The Blues of Elvis* fikk sine oppføringer med Berg og Granlund i samspill med Jørun Bøgeberg, og i 2022 var det duket for et nytt album med originalmusikk fra Eigil Berg med tittelen *Skygge og sol*. Det ble høye terningkast både for singler, album og en releasekonsert som presenterte låtskriveren Eigil Berg fra debuten i 1968 fram til 2022. Samme år fant «Hyllest» fra *Låtskriver* veien inn til AUFs sangbok, og «Queen Of The Night» kunne markere 50-års jubileum, nå som «Long Distance Man» i Bigbangs versjon.

I 2023 ga Eigil Berg ut boken *I musikkens tjeneste – Historikk, digresjoner og tankespinn*. I tillegg til å være en selvbiografi fra Bergs liv som musiker, inneholder boken et navneregister på 1300 personer som representerer svært mange ulike musikksjangre i tillegg til rock. 

Høsten 2024 frontet han New Jordal Swingers i en omfattende avskjedsturné, og allerede året etter var han aktuell med nok en solo-utgivelse. På albumet *Bokhyllest* med undertittelen "Prosa og sang i skjønn(litterær) forening" får vi 14 sanger som alle er inspirert av de store forfatterne, både utenlandske og norske, som Hemingway og Rimbaud, Hamsun og Mykle. All musikken er skrevet av Berg mens Ingvar Hovland står for mesteparten av tekstene. Blant musikerne dukker også Stian Carstensen opp i flere av sporene. Det ble solokonserter og konserter med Hovland blant annet på litteraturfestivaler, og det var under en profileringskonsert for *Bokhyllest* i Oslo sommeren 2025 at Eigil Berg ble tildelt Kongens fortjenstmedalje etterfulgt av invitasjon til Slottet.  

### Annet
I perioden 2009-2019 fungerte Eigil Berg som kapellmester og leverandør av nykomponert musikk til årlige kirkekonserter i Egersund kirke.

Berg har mottatt en rekke hederspriser og har i tillegg til sitt virke som opphavsmann og utøver også hatt flere tillitsverv i norsk musikkliv, blant annet i TONO, NOPA, Gramart, Gramo, spellemannkomitéen og Norges kunstnerråd.

## Diskografi
;Album
* *[[Alhambra (album)|Alhambra]]* (1981)
* *[[Låtskriver (album)|Låtskriver]]* (2011)
* *[[Nye spor (Eigil Berg-album)|Nye spor]]*  *(2CD* 2018 / 2LP 2019)
* *Skygge og sol* (CD 2022 / LP 2023)
* Bokhyllest (2025) 

;
;Singler
* «Lorelei/Pearl» (1981)
* «Tanker på gli» (2011)
* «Seile vår egen sjø/Toget går» (2011)
* «Her er mitt liv» (2018)
* «Vis vaktene hjem» (2018)
* «La gitarene fortelle» (2018)
* «Julekort fra Biscaya» (2018)
* «Bære over» (2022)
* «Da møtte jeg deg» (2022)
* «Ikke tro jeg vil glemme» (2022)
* «Beatles og oss» (2022)     
* «Sønn av Pan» (2024)
* «Regnbuen» (2025)
* «Artisten» (2025)

### New Jordal Swingers
;Album
* *[[Hold On (album)|Hold On]]* (1974)
* *[[Rock Machine]]* (1974)
* *[[Let’s Boogie]]* (1975)
* *[[Get It On]]* (1976)
* *[[Close Up (album)|Close Up]]* (1977)
* *[[Flashback (New Jordal Swingers)|Flashback]]* (1977)
* *[[Greatest Hits (New Jordal Swingers-album)|Greatest Hits]]* (1977)
* *[[New Jordal Swingers on Top]]* (1977)
* *[[Turn On to the Music|Turn on to the Music]]* (1978)
* *[[New Jordal Swingers' Christmas Album]]* (1978)
* *[[10 (album)|10]]* (1979)
* *[[Greatest Hits 2]]* (1980)
* *[[Nærbilde av New Jordal Swingers (On Records, 1980)|Nærbilde av New Jordal Swingers]]* (1980)
* *[[Hot Line]]* (1980)
* *[[New Jordal Swingers 1 &ndash; med Eigil Berg]]* (1982)
* *[[New Jordal Swingers 2 &ndash; med Ivar Hovden]]* (1982)
* *[[New Jordal Swingers 3 &ndash; med Eigil Berg]]* (1982)
* *[[NJS]]* (1982)
* *[[New Jordal Swingers (album)|New Jordal Swingers]]* (1983)
* *[[Uhørt &ndash; Fan-Klubb MC 1983]]* (1983)
* *[[Greatest Hits 3]]* (1984)
* *[[Movin’ On]]* (1984)
* *[[Graffiti (album)|Graffiti]]* (1985)
* *[[Songs For the Weekend]]* (1988)
* *[[New Jordal Swingers’ beste &ndash; 20 hits på 20 år]]* (1993)
* *[[Indigo (album)|Indigo]]* (2001)
* *[[45 Beste! (30 år med rock’n’roll)]]* (2004)
* *[[11 sanger]]* (2014)
* ''1958'' (2014)
* *[[NJS&ndash;Live!]]* (2014)
* *[[Singlene Vol. 1 (1974&ndash;1978)]]* (2014)
* *[[Singlene Vol. 2 (1978&ndash;1993)]]* (2014)
* *[[Fanklubb-utgivelsene]]* (2014)
* *[[Outtakes & Rariteter]]* (2014)
* *NJS LIVE!* (dobbelt-CD 2024)
* *Outtakes & Rariteter* (dobbelt-CD 2024)

;
;Singler/EP-er
*  «Nut Rocker/Only Sixteen» (1974)
*  «That'll Be the Day/Personality» (1974)
*  «Ælve-rock/Nå må'ru slutt' opp med å se på meg sånn» (1974)
*  «Bongo Bongo Bongo/Hei sveis» (1975)
*  «Julevise/White Christmas» (1975)
*  «Java/Gir'u opp» (1976)
*  «New Jordal Swingers på norsk» (1976)
*  «Hurt/Railroad Man» (1977)
*  «Come Prima/En dag i april» (1977)
*  «Free and Easy/Turn On to the Music» (1978)
*  «Spillemann/Yakety Yak» (1978)
*  «Den tredje mann/Ta dem med når du kommer» (1978)
*  «Laugh to Keep From Crying/Mama's Got the Blues/Light My Fire» (1979)
*  «Rock Machine/En tango i Chicago» (1979)
*  «1958/Git It» (1980)
*  «1958/Jukebox Jive» (1980)
*  «New Jordal Swingers Fan-klubb EP 1980» (1980)
*  «Fortidas labyrinter/Balanselek» (1981)
*  «New Jordal Swingers Fan-klubb EP 1981» (1981)
*  «New Jordal Swingers Fan-klubb EP 1982» (1982)
*  «Før lyset brenner ned/Myk landing» (1983)
*  «Love Going Blind/Movin' On» (1984)
*  «Byen lever» (1985)
*  «Sammen er vi sterke/Ikke ta telefonen» (1985)
*  «Toot Toot/Lafayette» (1988)
*  «Please Come Home/Nå må'ru slutt opp med å se på meg sånn» (1993)
*  «Speilet» (2001)
*  «Belfast cowboy» (2002)
*  «Salige sommer» (2002)
*  «Enda en sommer» (2013)
*  «Så fin du er» (2014)

### Morgans
* *Trouble and Tea/Connection* (1967)
* *Eilas/Sister Sue* (1968)
* *Stantia's Song/Lonely* (1968)

### Deltar på
* Undertakers Circus: *[[Ragnarock (album)|Ragnarock]]* (1973)
* Karussell: *Pop på topp* (1973)
* RCA International: *Rock* (1973)
* Lillebjørn Nilsen: *Haba Haba/Kirsebæret* (1974)
* Lillebjørn Nilsen: *[[…og Fia hadde sko]]* (1974)
* Karussell: *Pop på topp Vol. 2* (1974)
* Phonogram: *Gratis plate, ikke for salg* (1974)
* Thor Sigbjørn Greni: *Kvar er verda/Da jeg sang min sang, smilte direktøren* (1974)
* Per Elvis Granberg: *Rockabye, Rollabye* (1974)
* Sønner av Norge: *Stutum hvem er han'/Lillestrøm visa* (1974)
* Karussell: *Barnas 12 på topp Vol. 2* (1974)
* Phonogram: *Hør her* (1975)
* Philips: *Norske topplåter* (1975)
* 12 Ess: *12 Ess* (1975)
* Phonogram: *Hot Socks (Norway Rocks)* (1975)
* Philips: *Norske topplåter II* (1975)
* Per Elvis Granberg: *The Best of Per Elvis Granberg* (1975)
* Polydor: *[[16 Norske hits]]* (1975)
* Polydor: *12 originale norske topper* (1976)
* Philips: *Danse Party 1* (1976)
* Philips: *16 norske stjerneartister* (1976)
* Philips: *Nå er det jul igjen* (1976)
* Karussell: *Pop på topp Vol. 3* (1976)
* Sonet: *Beat og piggtråd – Norsk pop i 60-årene* (1976)
* IFPI: *Popekspress* (1977)
* Fontana: *Sommerdiskotek* (1977)
* Elf: *Onkse joku keisari vai/Siitä, vaan sano* (1977)
* Ivar Hovden: *Broen over Kwai/Skolefri* (1977)
* Ivar Hovden: *[[Instrumental (Ivar Hovden)|Instrumental]]* (1977)
* Svein Finjarn: *[[Mustang (album)|Mustang]]* (1977)
* Philips: *Nærbilde av Norwegian Non-Stop Disco* (1977)
* Philips: *Norwegian Non-Stop Disco Sensation* (1977)
* Philips/Rainbow/Success: *Rock'n'Roll Greats* (1977)
* Philips: *Fritidstoner fra Philips* (1977)
* Svenn-Erik Fjeldberg: *Plukk en rose i din hage/Det er fest i kveld* (1978)
* Clambake: *Clambake Sing a Tribute to New Jordal Swingers* (1978)
* Maj Britt Andersen: *Jeg ringer deg i kveld/Reiser over havet* (1978)
* Dolby System: *24 Rock'n'Roll Hits* (1978)
* Dolby System: *24 norske topper* (1978)
* Svein Finjarn: *London-tåke* (1978)
* Svenn-Erik Fjeldberg: *Anne Susanne/En gammeldags låt* (1978)
* Maj Britt Andersen: *[[Det svinger i meg]]* (1978)
* Svenn-Erik Fjeldberg: *Svenn-Erik Fjeldberg* (1978)
* Norges Skiforbund: *19,5–19,5–20* (1978)
* Lars Bjune: *I countryland* (1978)
* Clambake: *Clambake Sing a Tribute to New Jordal Swingers No. 2* (1978)
* Conrad Langaard AS: *Norsktopp-kavalkade* (1979)
* Totto Johannessen: *Agent 0050* (1979)
* Øystein Sunde: *[[Hærtata hørt]]* (1979)
* Lillebjørn Nilsen: *[[Oslo 3]]* (1979)
* Superstar: *Discomatic Vol. 1 – 16 Original Top Hits* (1979)
* Philips: *Har du lys – har du lov* (1979)
* Ricky Rollers: *Ricky Rollers spiller New Jordal Swingers* (1979)
* Bokklubben Nye Bøker: *Norske viser i 70-åra* (1979)
* Ricky Rollers: *Rock'n'Roll* (1979)
* Julemusikk: *Merry Christmas* (1979)
* Polydor/Phonogram: *Nyheter fra Polydor og Phonogram* (1980)
* Polydor: *Ridderrennet* (1980)
* Fontana: *Stjerne-kassetten 2* (1980)
* 1958: *[[1958 (album)|1958]]* (1980)
* Per Elvis Granberg: *Per* (1980)
* NorDisc: *15 originale norske topper* (1980)
* Philips: *På jul med din glede* (1980)
* A/S Disco/CBS/Arne Bendiksen A/S/EMI/PolyGram: *Juletreff* (1980)
* Philips: *O jul med din glede* (1980)
* Helge Høgberg AS: *Ski-sprøyt & 10 Smash Hits* (1981)
* Eurovision Song Contest: *Original European Song Contest Hits '81* (1981)
* Polydor: *Mot nye mål* (1981)
* VG: *[[På gang 1]]* (1981)
* Greyhound Band & Nidaros Studio-orkester: *Norske og engelske topp hits* (1981)
* Home's Musikk: *Gullkassetten 81* (1981)
* Fontana: *Nærbilde av Norsktoppen* (1981)
* Narvesen/Snowflake Records: *Norges beste* (1981)
* PolyGram: *Tut & kjør* (1981)
* Allers: *Allers musikk* (1981)
* Karussell: *[[Knallgo'e låter Vol. 1]]* (1981)
* Svein Finjarn: *[[The First 25 Years]]* (1982)
* Elsa Lystad & Arve Opsahl: *Electriske støt* (1982)
* NAMA International A/S: *NAMA–82* (1982)
* Bergens Tidende: *Fest i vest* (1982)
* Karussell: *Knallgo'e låter Vol. 2* (1982)
* Polydor/Bokklubben Nye Bøker: *[[Norsk Rock (samlealbum)|Norsk Rock]]* (1982)
* VG: *[[På gang 7]]* (1982)
* Philips: *God jul Vol. 1* (1982)
* Philips: *God jul Vol. 2* (1982)
* Norges Skøyteforbund: *Heia Norge!* (1983)
* Philips: *En enda lysere idé fra Philips* (1983)
* Exit: *SIL-kassetten III* (1983)
* Reader's Digest: *One For the Road* (1984)
* Philips: *Vi i Philips ViP – Sommer '84* (1984)
* DnC/Talkback: *Radio DnC – Happiness Is a Cool Million* (1984)
* Home's Musikk: *Stjerneserien nr. 1* (1984)
* Løten Fotballklubb: *I skuddet* (1984)
* NÅ: *NÅ Meloditoppen 3* (1984)
* VG: *[[På gang 13]]* (1984)
* Totenschlager: *Føre var...* (1984)
* Leif Juster & Irén Hovde: *Disco-Leif i farta* (1984)
* Home's Musikk: *Stjernekassetten 2* (1984)
* Lillebjørn Nilsen: *[[Lillebjørn Nilsens utvalgte]]* (1984)
* NAMA International A/S: *NAMA–84* (1984)
* Arco Records/Home's Musikk: *POPmix – Originalhits* (1984)
* Den norske Sjømannsmisjon: *Julehilsen 1984* (1984)
* NAMA International A/S: *NAMA–85* (1985)
* Mariann Records: *På dans med* (1985)
* Home's Musikk: *[[Nytt & Norsk 2]]* (1985)
* ManpowerGroup: *Frihet med Manpower AS* (1985)
* Slagerfabrikken: *Julekveld i skogen* (1985)
* NÅ: *NÅ Meloditoppen 10* (1986)
* Telemark Sommarland: *Pop – Telemark Sommarland* (1987)
* Grappa: *Barnas aller beste lakrislåter 2* (1988)
* Lillebjørn Nilsen: *[[SuperStars (album)|SuperStars]]* (1989)
* Talkback: *No. 1 Music Club 11/89* (1989)
* Mariann Records: *Slagerparaden* (1989)
* Les Hemstock: *Kool Kat med Swing It In Dalom* (1990)
* Scandinavia: *[[Scandinavia 2]]* (1990)
* Polydor: *We Wish You a Merry Christmas* (1991)
* Trond Granlund: *[[Pleasure and Tears]]* (1992)
* Johan Fasting Produksjon: *Kom og dans 1* (1992)
* Johan Fasting Produksjon: *Kom og dans 2* (1992)
* NorDisc: *Norske filmklassikere* (1993)
* NorDisc: *Fine norske julesanger 2* (1993)
* Trond Granlund: *Trond Granlund's Hillbilly Cats – 20th Years Anniversary Live Smuget '92* (1993)
* PolyGram: *Fine norske sommerlåter 3* (1994)
* Karussell: *God gammel norsk jul* (1994)
* Karussell: *Norske filmslagere* (1995)
* Midt-Norsk Musikkservice: *Midt-Norsk Musikkservice – artister og orkestre* (1995)
* Lillebjørn Nilsen: *[[40 spor: Nilsens 40 beste]]* (1996)
* Spectrum: *Have Yourself An Easy Listening Christmas* (1996)
* Trond Granlund: *Himmelvogna* (1997)
* Trond Granlund: *[[Bilder inni hue]]* (1997)
* Egmont: *Det beste av norsk musikk 1973–1977* (1998)
* Egmont: *Det beste av norsk musikk 1978–1980* (1998)
* Egmont: *Det beste av norsk musikk 1983–1985* (1998)
* PolyGram: *Blue Danube Radio's Swinging Christmas* (1998)
* Trond Granlund: *[[Fra Manglerud til Manchester 1973&ndash;1998]]* (1998)
* Universal Music: *Sanger for barn* (1999)
* Dænsebændet: *Helgepappa/I mitt slager-atelier* (1999)
* Bigbang: *[[Electric Psalmbook]]* (1999)
* Trond Granlund: *[[Østkantfolk (album)|Østkantfolk]]* (2000)
* Dænsebændet: *[[Gøy på landet (musikkalbum)|Gøy på landet]]* (2000)
* MilliGram/Universal Music: *Caspers barnefavoritter 3* (2000)
* SIL 2000: *Sommeridrettslekene 2000* (2000)
* Universal Music: *96% låvedans* (2001)
* Bigbang: *Smiling* (2001)
* Bigbang: *[[Smiling For EP]]* (2001)
* Musikk for voksne: *Full fart i dur og moll* (2002)
* Musikk for voksne: *Gyldne takter og toner* (2002)
* Barneselskapet: *Barnas beste* (2002)
* Musikk for voksne: *La det swinge* (2002)
* Universal Music: *Så venter vi på julen* (2002)
* Bigbang: *Long Distance Man* (2003)
* Musikk for voksne: *I takt med tiden* (2003)
* Trond Granlund: *[[Høyt, lavt og langt]]* (2003)
* Bigbang: *[[Radio Radio TV Sleep]]* (2003)
* Tylden & co: *30 år med Norsktoppen* (2003)
* Universal Music: *[[Tidenes beste barneplate]]* (2003)
* Musikk for voksne: *Danseløvens utvalgte* (2003)
* Universal Music: *Våre beste vinterlåter* (2003)
* Musikk for voksne: *Kjent og ukjent* (2004)
* Dænsebændet: *[[Bæst i test (album)|Bæst i test]]* (2004)
* NRK/Universal Music: *[[Norsk Rocks Historie Vol. 3: Beatgrupper 1964&ndash;1967]]* (2004)
* Tylden & co: *Spellemenn med Spellemann* (2004)
* Trond Granlund: *[[En litt forvirra fyr]]* (2005)
* Unidisc: *Norsk musikk i 100 – Vol 6: Ikke helnorsk, men...* (2005)
* Tylden & co: *Danseband jul* (2005)
* Øystein Sunde: *[[Sundes verden &ndash; 52 av de aller beste]]* (2006)
* Svein Finjarn: *[[Big 50]]* (2006)
* Paal Flaata: *[[Christmas Island (album)|Christmas Island]]* (2006)
* Trond Granlund: *[[Kommer tid, kommer råd]]* (2007)
* Universal Music: *96% låvedans 2* (2007)
* Universal Music: *Låvedans* (2007)
* Stephen Ackles: *[[The Presley Project]]* (2007)
* Dænsebændet: *[[Livat jubileum]]* (2007)
* Bigbang: *[[Something Special &ndash; The Best of Bigbang]]* (2007)
* Universal Music: *Nå er det jul igjen* (2007)
* Paal Flaata: *[[Old Angel Midnight]]* (2008)
* Tylden & co: *Dansefestivalen Sel 2008* (2008)
* Barneselskapet: *Jippi det er fest* (2008)
* Se og Hør: *Dansegalla 2008* (2008)
* Tylden & co: *Seljordfestivalen 2009* (2009)
* EMI: *P4 Julestemning* (2009)
* Lillebjørn Nilsen: *[[Stilleste gutt på sovesal 1]]* (2010)
* Trond Granlund: *Bror min og jeg* (2012)
* Lillebjørn Nilsen: *[[Postkort fra Lillebjørn]]* (2012)
* Universal Music: *Familiens julesanger* (2012)
* Universal Music: *Tidenes beste juleplate 1* (2012)
* Universal Music: *Tidenes beste julebarneplate 2* (2012)
* Universal Music: *Tidenes beste juleplate 2* (2012)
* Trond Granlund: *50 år på veien* (2014)
* Universal Music: *WiMP presenterer barnas jul* (2014)
* Universal Music: *TIDAL presenterer barnas jul 2015* (2015)
* Trond Granlund: *50 år på veien Vol. 2* (2016)
* Trond Granlund: *Tanken er fri – Arbeidersanger* (2017)
* Rockheim Records: *Ei vise er så mangt* (2017)
* Trond Granlund: *Trond Granlund 1973–1986* (2017)
* Åse Kleveland: *La faklene skinne* (2017)
* The Beatniks: "Here's to you" (2020)
* Åse Kleveland: "På frihjul" (2020)
* Josefine Visescene: "Josefine Visescene i 30 år" (2025)

## Utmerkelser
* 2023: Statens kunstnerstipend
* 2025: Kongens fortjenstmedalje

## Referanser


## Kilder
* Willy B.: *Norge i rock, beat & blues. Del 1 1955 – 1971*. Oslo 1983. ISBN 82-7316-163-3
* Willy B.: *Norge i rock, beat & blues. Del 2 1971 – 1983*. Oslo 1984. ISBN 82-7316-176-5
* Jan Eggum, Bård Ose og Siren Steen: *Norsk pop & rock leksikon. Populærmusikk i hundre år*. 2. utgave, 3. opplag. Vega forlag. Oslo 2005. ISBN 82-92489-09-6

## Eksterne lenker
* 
*